જયદેવે ઉંઝાથી રવાના થતા હાઈવે ઉપર આવીને તૂર્ત જ જીપ ઉપરની લાલ ફલેશ લાઈટ ચાલુ કરી દીધી હતી અને ઉનાવા માર્કેટ યાર્ડ પાસે પહોચતા જ સાયરન પણ ચાલુ કરી દીધેલી માર્કેટ યાર્ડ પસાર કરી મામુશાની દરગાહ તરફ આવતા જ બંને કોમના ટોળાઓ રોડ ઉપર જ સામસામે આવી ગયા હતા પરંતુ સાયરન વગાડતો જયદેવ ઉંઝા વન લઈને લાલ ફલેશાઈટ સાથે જે રીતે ઘસી આવ્યો તેથી બંને ટોળાઓ પોત પોતાના વિસ્તાર તરફ પાછા હટી ગયા અને ત્યાં મામલો શાંત થઈ ગયો દરમ્યાન જ પેન્થર સર અને એટીએસ મોબાઈલ એસ. આર. પી. ના જવાનોને લઈને આવી પહોચ્યા બજારમાં હજુ ટોળાઓ સામસામે હતા તેથી તમામ મોબાઈલો એ લાલ લાઈટો અને સાયરનો ચાલુ કરીને બજારમાં ઘુમવાનું ચાલુ કરતા લોકો પોત પોતાના ઘરોમાં ચાલ્યા ગયા અને શાંતિ થઈ.